stanford-oval/wikipedia huggingface dataset:
הלנה הווארד
הערות שוליים

↑  Zilko, David Ehrlich,Kate Erbland,Eric Kohn,Anne Thompson,Chris O'Falt,Tambay Obenson,Christian Blauvelt,Christian; Ehrlich, David; Erbland, Kate; Kohn, Eric; Thompson, Anne; O'Falt, Chris; Obenson, Tambay; Blauvelt, Christian; Zilko, Christian (2019-07-23). "The 50 Best Movie Performances of the Decade". IndieWire (באנגלית). נבדק ב-2019-08-31.
↑  "Helena Howard on Instagram". Instagram. 23 ביולי 2016. נבדק ב-1 בנובמבר 2018. {{cite web}}:  (עזרה)
↑  Alemoru, Kemi. "Helena Howard". Dazed. נבדק ב-1 בנובמבר 2018. {{cite web}}:  (עזרה)
↑  "Helena Howard – Message in a Model". YouTube. נבדק ב-1 בנובמבר 2018. {{cite web}}:  (עזרה)
↑  Bramesco, Charles (6 באוגוסט 2018). "Helena Howard Is Going to Be a Star". Vulture. נבדק ב-1 בנובמבר 2018. {{cite web}}:  (עזרה)
↑  Bramesco, Charles (6 באוגוסט 2018). "Helena Howard Is Going to Be a Star". Vulture. נבדק ב-1 בנובמבר 2018. {{cite web}}:  (עזרה)
↑  Ongley, Hannah (10 באוגוסט 2018). "meet helena howard, breakout star of 'madeline's madeline'". i-D. נבדק ב-1 בנובמבר 2018. {{cite web}}:  (עזרה)
↑  Riess, Jeannie (20 באוגוסט 2018). "Helena Howard and Josephine Decker Trek to Storm King". The New Yorker. נבדק ב-1 בנובמבר 2018. {{cite web}}:  (עזרה)
↑  Ebiri, Bilge (28 בינואר 2018). ""Madeline's Madeline": The Best Film I Saw at Sundance". The Village Voice. ארכיון מ-31 בינואר 2018. נבדק ב-16 ביולי 2018. {{cite news}}:  (עזרה) תבנית:Verify source
↑  "TWIST - Short Film". First Hunt Films (באנגלית אמריקאית). נבדק ב-2019-08-31.
↑  Porter, Rick (31 ביולי 2018). "Amazon Pilot 'The Wilds' Cast Its First 4 Castaways (Exclusive)". The Hollywood Reporter. נבדק ב-1 בנובמבר 2018. {{cite web}}:  (עזרה)
↑  "Hollywood comes to Colonie to film 'Shoplifters of the World' (w/slideshow)". SpotlightNews.com. נבדק ב-1 בינואר 2019. {{cite web}}:  (עזרה)
↑  "Helena Howard on Instagram". Instagram. 23 בנובמבר 2018. נבדק ב-1 בינואר 2019. {{cite web}}:  (עזרה)
↑  Mandinach, Zach (18 באוקטובר 2018). "Nominations Announced for the 28th Annual IFP Gotham Awards". IFP. נבדק ב-1 בנובמבר 2018. {{cite web}}:  (עזרה)
↑  Warren, Matt (16 בנובמבר 2018). "These Are Your 2019 Film Independent Spirit Award Nominees!". Film Independent. נבדק ב-17 בנובמבר 2018. {{cite web}}:  (עזרה)
המפטון רודס

| --- | --- |
דגל המפטון רודסדגל המפטון רודס

 מדינה:  ארצות הברית ארצות הברית
 שטח:  9,660 קמ"ר
 אוכלוסייה:  ‏
  ‑ באזור:  1,799,674 (2020)
 קואורדינטות:  36°58′31″N 76°20′59″W﻿ / ﻿36.97515°N 76.34967°W﻿ / 36.97515; -76.34967 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
המפטון רודס (באנגלית: Hampton Roads) הוא אזור בדרום-מזרח מדינת וירג'יניה שבארצות הברית. לעיתים האזור מכונה גם טיידווטאר (Tidewater). לאזור חשיבות היסטורית מכיוון שבו נחתו ראשוני המתיישבים הבריטיים בעולם החדש ובו ייסדו את קולוניית וירג'יניה שהייתה גרעין ההתיישבות האנגלי בצפון אמריקה. כאן החל למעשה תהליך התיישבות שהוביל בסופו של דבר לכינונה של ארצות הברית. לאזור גם חשיבות אסטרטגית מכיוון שהוא שולט על מוצאו של מפרץ צ'ספיק לאוקיינוס האטלנטי ועד היום מהווה משכן למספר רב של בסיסי צבא וצי אמריקאיים בנוסף לנמלי ים ומספנות. בהקשר זה, השם המפטון רודס הוא גם כינוי למפרץ סמוך לשפך הצ'ספיק בו מתחברים יחדיו מספר נהרות.
גאוגרפיה

גאוגרפית האזור מחולק לשני חלקים: "צפון המפטון רודס", או ה"פּנינסוּלה" (חצי אי) הנמצא מצפון למפרץ המפטון רודס ו"דרום המפטון רודס" הנמצא על שפתו הדרומית של המפרץ. בין שני החלקים מחברים מספר מנהרות לכלי רכב. באזור המטרופוליטני גרים כיום כ-1.8 מיליון נפש, רובם ב"שבע הערים" המרכזיות של המפטון רודס, שהן:
נורפוק
וירג'יניה ביץ'
פורטסמות'
צ'ספיק
המפטון
סאפוק
ניופורט ניוז
בנוסף ישנן גם מספר ערים קטנות יותר בסביבה.
אתרים מרכזיים

בנורפוק נמצא בסיס חיל הים הגדול ביותר בעולם (בו ניתן לסייר בסירה), מוזיאון ימי המכיל אוניית מלחמה מסוג איווה ומעגן לספינות שיט תענוגות גדולות. בניופורט ניוז ישנו מוזיאון ימי גדול. את חוף הים של וירג'יניה ביץ' ואת מאות בתי המלון שבסביבתו פוקדים מדי שנה מיליוני תיירים. בווירג'יניה ביץ גם נמצא מוזיאון וירג'יניה למדעי הימים שבו אקווריומים בנפח כולל של מעל ל–3.1 מיליון ליטר.
בנוסף, באזור מספר אתרים היסטוריים חשובים, ביניהם:
ג'יימסטאון - ההתיישבות האנגלית הקבועה הראשונה ביבשת אמריקה שחגגה בשנת 2007 400 שנה להיווסדה. מקום מגוריה של פוקהונטס (אינדיאנית מהמאה ה-17, מהבולטות ביותר בהיסטוריה ובפולקלור האמריקניים).
ויליאמסבורג - עיר שהייתה לזמן מה עיר הבירה של מושבת וירג'יניה (ראו גם: קפיטול וירג'יניה). במקום עיירה משוחזרת גדולה (Colonial Williamsburg) ובה מאות מדריכים ואנשי מקצוע הלבושים בבגדי התקופה המתארים ומדגימים למבקרים כיצד חיו ועבדו אנשי האזור בתקופה הקולוניאלית שלפני קום ארצות הברית. בסמוך נמצא גם פארק שעשועים גדול. בעיירה נמצא הקולג' של ויליאם ומרי, האוניברסיטה השנייה מבחינת ותק בארצות הברית.
יורקטאון - מקום הקרב הגדול האחרון במלחמת העצמאות האמריקנית שלאחריו נכנע הלורד קורנווליס לג'ורג' וושינגטון, מה שסימל למעשה את סוף המלחמה והניצחון האמריקאי. במקום נערכו גם מספר קרבות במלחמת האזרחים האמריקנית.
ראו גם

קרב המפטון רודס
האינאן

| --- | --- |

 מדינה:  הרפובליקה העממית של סין הרפובליקה העממית של סין
 מושל:  Feng Fei
 רשות מחוקקת:  Hainan Provincial People's Congress 
 נציבויות במחוז:  4
 בירת המחוז:  האיקואו
 שטח:  35,191 קמ"ר (דירוג: 28)
 גובה:  1,840 מטרים
  ‑ הנקודה הגבוהה:  הר ווג'י (1,840 מטרים)
 אוכלוסייה:  ‏
  ‑ במחוז:  10,081,232 (דירוג: 28, 2020)
  ‑ צפיפות:  290 נפש לקמ"ר (דירוג: 17, 2020)
 קואורדינטות:  19°12′0″N 109°42′0″E﻿ / ﻿19.20000°N 109.70000°E﻿ / 19.20000; 109.70000
 אזור זמן:  UTC +8
 www.hainan.gov.cn
  מפת מיקום  מפה מפורטת     לחצו כדי להקטין חזרה    לחצו להגדלה      (למפת האינאן מוגדלת) האיקואו סאן-יה Dānzhōu Qiónghǎi דונגפאנג Wǔzhǐshān גואנגדונג ים סין הדרומיהאינאן(למפת האינאן רגילה) האיקואו סאן-יה Dānzhōu Qiónghǎi דונגפאנג Wǔzhǐshān גואנגדונג ים סין הדרומיהאינאן tabBackground:;tabBorder:#aaa;defaultTab:0;
 
הָאיְנָאן (בסינית: 海南, בפין-יין: Hăinán; פירוש מילולי: הים הדרומי) הוא אי טרופי גדול ומחוז מדרום לחופי הרפובליקה העממית של סין.
גאוגרפיה

שטח האי הוא בן 35,191 קמ"ר, אוכלוסייתו נאמדת בכ-10 מיליון נפש. בירתו היא העיר הָאיְקוֹאוּ (海口/Hăikŏu).
בשל אקלימו וחופיו הטרופיים, מהווה האי אתר תיירות פופולרי בקרב אזרחי סין. בייחוד בחורף, כשהטמפרטורה הממוצעת בו היא 21°C. הקיץ בו מתחיל במרץ ומסתיים בנובמבר, ובחודשים אלו האי חם ולח. סופות טייפון פוקדות אותו לפחות פעם בשנה, בדרך כלל בין מאי לאוקטובר.
תושביו המקוריים של האי הם בני לי (黎族/Lízú) ובני מיאו (הְמונג) (苗族/Miáozú), אך כיום רוב תושביו הם בני האן. באי מתגוררים כמה אלפי בודהיסטים וכמה אלפי מוסלמים (רובם בני חווי). נוכחות מיסיונרית בעבר הביאה לקיומם של כמה עשרות אלפי נוצרים, הן קתולים והן פרוטסטנטים.
גאוגרפיה > איי פאראסל

בתחום המחוז נמצאים איי פאראסל, שעליהם השתלטה דה-פקטו הרפובליקה העממית של סין, אך גם טאיוואן ווייטנאם טוענות לבעלות עליהם.
האינודונים

| האינודונים |
| --- | --- |

תקופה
, סוף אאוקן-תחילת מיוקן42–15.9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קראודונטים
ענף:: האינודונטה
משפחה:: האינודונים
שם מדעי
 Hyaenodontidae ‏ליידי, 1869

האינודונים (שם מדעי: Hyaenodontidae) היא משפחה נכחדת מסדרת הקראודונטים. האינודונים היו טורפים גדולים דמויי צבוע (אם כי אין קשר טקסונומי ביניהם) וככל הנראה היו גם אוכלי נבלות. האינודונים נכחדו ככל הנראה עקב שינויי האקלים ביבשת צפון אמריקה בה חיו.
בשנת 2015 הוחלט על פירוק משפחה זו לקבוצות קטנות יותר בתוך הקבוצה האינודונטה בסדרת הקראודונטים, לצד שלוש משפחות נוספות.
מיון המשפחה

| 0 | 1 | 2 |
| --- | --- | --- |
|  סוג Tinerhodon  סוג Cartierodon  סוג Metapterodon  תת-משפחה Arfiinae סוג Arfia  תת-משפחה Hyaenodontinae סוג האינדון (Hyaenodon)  סוג Neoparapterodon  סוג Propterodon  תת-משפחה Indohyaenodontinae סוג Indohyaenodon  סוג Kyawdawia  סוג Paratritemnodon  סוג Yarshea  תת-משפחה Limnocyoninae סוג Iridodon  סוג Limnocyon  סוג Oxyaenodon  סוג Prolaena  סוג Prolimnocyon  סוג Thereutherium  סוג Thinocyon  תת-משפחה Proviverrinae סוג Alienetherium  סוג Allopterodon  סוג Consobrinus |  סוג Cynohyaenodon  סוג Eurotherium  סוג Leonhardtina  סוג למסודון (Lesmesodon)  סוג Matthodon  סוג Minimovellentodon  סוג Morlodon  סוג Orienspterodon  סוג Oxyaenoides  סוג Paenoxyaenoides  סוג Paracynohyaenodon  סוג Paravagula  סוג Praecodens  סוג Preregidens  סוג Prodissopsalis  סוג Proviverra  סוג Quercitherium  תת-משפחה Sinopinae סוג Acarictis  סוג Galecyon  סוג Gazinocyon  סוג Prototomus  סוג Proviverroides  סוג Pyrocyon  סוג Sinopa  סוג טריטמנודון (Tritemnodon) |  |
גלריה

האינדון
Tritemnodon
למסודון
Sinopa
הארמייה ה-43 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-43 (ברוסית: армия ‏я‏-43) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941 על בסיס היחידות שהיו בעתודה. יחידות הארמייה ה-43 לקחו חלק פעיל בבלימת המתקפה הגרמנית לכיוון מוסקבה. באזור העיר ילניה כותרו יחידות הארמייה ה-28. לוחמים שהצליחו לפרוץ את המצור שולבו בארמייה ה-43. יחידות הארמייה השתתפו בקרב מוסקבה לרבות מתקפת הנגד הסובייטית.
בתחילת 1942 הארמייה ה-43 לחמה במרחב רז'ב. היא ניסתה לפרוץ מצור בו הייתה נמצאת הארמייה ה-33 אך ללא הצלחה. בסוף אוקטובר 1943 היא נכללה בכוחות של החזית הבלטית הראשונה. היא נכנסה לשטח בלארוס הסובייטית והשתתפה בשחרור העיר ויטבסק. לאחר מכך היא הופנתה צפון-מערבה לשטח לטביה הסובייטית. לאחר שחרור ריגה מכוחות של ורמאכט יחידות הארמייה ה-43 נכנסו לליטא הסובייטית החלו בהתקדמות לכיוון קלייפדה. באפריל 1945 היחידות הועברו לטובת השתתפות במבצע פרוסיה המזרחית. לאחר סיום המבצע, יחידות הארמייה ה-43 הועברו לעתודה. בקיץ 1946 ארמייה ה-43 פורקה.
מפקדים

איוואן זכרקין (אוגוסט 1941)
פאבל קורוצ'קין (אוגוסט 1941)
דמיטרי סלזניוב (אוגוסט 1941 - ספטמבר 1941)
איוואן בוגדנוב (ספטמבר 1941)
פיוטר סובניקוב (ספטמבר 1941 - אוקטובר 1941)
סטפן אקימוב (אוקטובר 1941)
קונסטנטין גולובב (אוקטובר 1941 - מאי 1944)
אפנסי בלובורודוב (מאי 1944 - מאי 1946)
הארמייה ה-46 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1943 (כשנתיים)
 מקים היחידה:  פיקוד צבאי עבר הקווקז
 מלחמות:  מלחמת העולם השנייה
 פיקוד
 מפקדים
 
הארמייה ה-46 (ברוסית: армия ‏я‏-46) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה באוגוסט 1941 לפי פקודת מפקד מחוז צבאי "עבר הקווקז" על בסיס היחידות שהיו במחוז. מטרת הארמייה הייתה שמירת הגבול עם טורקיה. ביולי 1942 הארמייה ה-46 השתלבה בקרב על קווקז. לאחר ההצבא האדום עברה למתקפה, יחידות הארמייה השתתפו בשחרור מייקופ וקרסנודר.
במהלך שנת 1943 יחידות הארמייה ה-46 לחמו במרחב דונבס ובהמשך עברו לגדה המערבית של הדנייפר. הם השתתפו בשחרור ערי אוקראינה הסובייטית ובסוף 1944 השתתפו במבצע יאשי-קישינב. בהמשך הם נכנסו לשטח רומניה, בולגריה והונגריה. מסוף 1944 הם השתתפו במצור בודפשט. באביב 1945 הארמייה ה-46 השתתפה במתקפת וינה ולאחר מכך בקרב על פראג.
לאחר סיום מלחמת העולם השנייה יחידות הארמייה ה-46 הועברו למרחב אודסה וארמייה פורקה בספטמבר 1945.
מפקדים

סטפן צ'רניאק (יולי 1941 - דצמבר 1941)
אלכסנדר חאדייב (דצמבר 1941 - אפריל 1942)
וסילי סרגצקוב (אפריל 1942 - אוגוסט 1942)
קונסטנטין לסלידזה (אוגוסט 1942 - ינואר 1943)
יוואן רוסלי (ינואר 1943 - פברואר 1943)
אלכסנדר ריז'וב (פברואר 1943 - מרץ 1943)
וסילי גלגולב (מרץ 1943 - מאי 1944)
איוואן שליומין (מאי 1944 - ינואר 1945)
מיכאיל פיליפובסקי (ינואר 1945 - מרץ 1945)
אלכסנדר פטרושבסקי (מרץ 1945 - ספטמבר 1945
המפלגה הסוציאליסטית הצרפתית

| --- | --- |

 מדינה:  צרפת צרפת
 מייסד:  פרנסואה מיטראן 
 מנהיגים:  אוליבייר פור (2024)
 תקופת הפעילות:  1905 (SFIO) 1969 (PS) – הווה
 אידאולוגיות:  סוציאל-דמוקרטיה
 מטה:  פריז, צרפת
 מיקום במפה הפוליטית:  מרכז-שמאל
 ארגונים בינלאומיים:  האינטרנציונל הסוציאליסטי
 צבעים רשמיים:  אדום, ורוד
 נציגויות בפרלמנטים
 האספה הלאומית:  59 / 577
 הסנאט:  64 / 348
 הפרלמנט האירופי:  10 / 81
 www.parti-socialiste.fr
 
המפלגה הסוציאליסטית הצרפתית (בצרפתית: Parti Socialiste או PS) היא מפלגה סוציאל-דמוקרטית גדולה בצרפת. היא החליפה את הפלג הצרפתי של אינטרנציונל העובדים (ה-SFIO) בשנת 1969. המפלגה חברה אף במפלגת הגג של הסוציאל-דמוקרטים האירופאים, מפלגת הסוציאליסטים האירופאים.
המפלגה נחשבת לחלק מהשמאל בפוליטיקה הצרפתית, ובעלי הברית המסורתיים שלה הם מפלגת הירוקים, מפלגת השמאל הקיצוני, התנועה הרפובליקנית האזרחית והמפלגה הקומוניסטית הצרפתית.
היסטוריה

המפלגה זכתה לראשונה להגיע לשלטון בימי הרפובליקה הצרפתית החמישית בבחירות לנשיאות ב-1981, בהנהגתו של פרנסואה מיטראן. בנוסף, כחלק מקואליציה, היא זכתה לראשונה ברוב באספה הלאומית. ב-1986 הפסידה את הרוב שלה באספה הלאומית, ונאלצה להיכנס לממשלת קוהביטסיון ("חיים משותפים" – כינוי לממשלת אחדות) עם המפלגה הגוליסטית השמרנית של ז'אק שיראק, שהתמנה לראש הממשלה. ב-1988 שוב ניצח מיטראן בבחירות לנשיאות, ברוב גדול של 54% מהקולות. המפלגה קיבלה רוב יחסי באספה הלאומית, ומיטראן מינה את מישל רוקאר לראשות ממשלה. ב-1993, לאחר תוצאות חלשות של המפלגה בבחירות לפרלמנט, עלה אדוארד בלאדור לראשות הממשלה לאחר שז'אק שיראק סירב להיכנס שוב לקוהביטסיון עם מיטראן.
ב-1995, עם מועמדותו של ליונל ז'וספאן, הפסידה המפלגה בבחירות לנשיאות לשיראק, שסיים 14 שנות נשיאות סוציאליסטית. בהמשך, לאחר שזכתה המפלגה בבחירות לפרלמנט ב-1997, החלה תקופת קוהביטסיון שלישית כאשר ז'וספאן מונה לראשות הממשלה על ידי שיראק. ממשלת הקוהביטסיון החזיקה מעמד עד הבחירות לנשיאות ב-21 באפריל 2002, שבהן נחל ז'וספאן הפסד מכריע לשיראק, כאשר לא הצליח להגיע לסיבוב ההצבעה השני משום עלייתו המפתיעה של ז'אן-מארי לה-פן ממפלגת החזית הלאומית.
מועמדת המפלגה בבחירות לנשיאות במאי 2007 הייתה סגולן רויאל, בת זוגו לשעבר של מנהיג המפלגה פרנסואה הולנד. היא הצליחה לעלות לסיבוב השני, אך בסופו הפסידה את הנשיאות לניקולא סרקוזי.
ב-2008 נבחרה לתפקיד יו"ר המפלגה הסוציאליסטית מרטין אוברי, שגברה בקולות ספורים על המועמדת לשעבר של המפלגה הסוציאליסטית לנשיאות, סגולן רויאל. האחרונה לא הכירה בתוצאת הבחירות עד להודעת ועדת הבחירות המרכזית לראשות המפלגה שאשררה את התוצאות באופן ברור.
בבחירות לסנאט הצרפתי בספטמבר 2011, זכתה המפלגה במירב המושבים ולראשונה בתולדות הרפובליקה החמישית, עבר הסנאט לשליטת השמאלנים.
באוקטובר 2011 ניצח פרנסואה הולנד את מרטין אוברי בסיבוב השני של הבחירות למועמד המפלגה הסוציאליסטית לנשיאות צרפת, עם כ-57 אחוז מקולות הבוחרים, והוביל את המפלגה בבחירות, שם ניצח עם 52 אחוז מהקולות.
במאי 2012 נבחר פרנסואה הולנד לנשיא צרפת.
במהלך ההתמודדות הפנימית למועמד המפלגה הסוציאליסטית לנשיאות צרפת (2011) – מונה הארלם דזיר ליו"ר המפלגה הסוציאליסטית בפועל בעת שהייתה היו"ר המכהנת, מרטין אוברי, בתקופת הקמפיין.
לאחר שהפסידה לנשיא צרפת, פרנסואה הולנד, את המועמדות שבה אוברי לעמדת יו"ר המפלגה הסוציאליסטית. היא התפטרה מתפקידה במהלך 2012 והחליף אותה בתפקיד הארלם דזיר, השחור הראשון בתפקיד.
לאור השינויים אשר עברו על המפלגה הסוציאליסטית עם הכישלון המשמעותי בבחירות לרשויות המקומיות (2014) והחלפת ממשלות בצרפת, מונה יו"ר המפלגה הסוציאליסטית הארלם דזיר למזכיר המדינה לעניינים אירופאים בממשלתו של מנואל ואלס. לאור מינויו התפטר האחרון מתפקידו כיו"ר המפלגה.
עם התפטרותו של דזיר בחרה המועצה הלאומית של המפלגה הסוציאליסטית ברוב של 67% בז'אן-כריסטוף קומבאדליס ליו"ר המפלגה הסוציאליסטית החדש.
ראשי המפלגה

2014 ואילך – ז'אן-כריסטוף קומבאדליס
2012 עד 2014 – הארלם דזיר
2008 עד 2012 – מרטין אוברי
1997 עד 2008 – פרנסואה הולנד
1995 עד 1997 – ליונל ז'וספאן
1994 עד 1995 – אנרי אמנואלי
1993 עד 1994 – מישל רוקאר
1992 עד 1993 – לורן פביוס
1988 עד 1992 – פייר מורואה
1981 עד 1988 – ליונל ז'וספאן
1971 עד 1981 – פרנסואה מיטראן
1969 עד 1971 – אלן סבארי
ראו גם

סוציאליזם
היסטוריה של צרפת
הערות שוליים

↑  כחלק מרשימת השמאל הרחבה - החזית העממית החדשה.
↑  81 הוא מספר המושבים המקוצה לצרפת בפרלמנט.
| --- | --- |
בקרת זהויות :  NLI: 987007409205505171  BIBSYS: 90169994  BNE: XX114510  BnF: cb11866845j (data)  CANTIC: a11812266  GND: 64634-9  ISNI: 0000 0001 2171 7316  LCCN: n80126099  NKC: kn20111208002  SUDOC: 026417502  VIAF: 141686714   WorldCat (עם VIAF): 141686714
המפלגה הסוציאליסטית התימנית

| --- | --- |

 מדינה:  תימן 
 תקופת הפעילות:  1978–הווה (כ־46 שנים) 
 אידאולוגיות:  סוציאליזם ערבי  הלאומיות הערבית  סוציאל-דמוקרטיה  סוציאליזם דמוקרטי
 שיא כוחה:  111
 שפל כוחה:  0
 מטה:  עדן 
 מיקום במפה הפוליטית:  שמאל-מרכז 
 ארגונים בינלאומיים:  האינטרנציונל הסוציאליסטי, הברית הפרוגרסיבית 
 צבעים רשמיים:  אדום, כחול
 www.aleshteraki.net
 
המפלגה הסוציאליסטית התימנית (בערבית: الحزب الاشتراكي اليمني) היא מפלגה פוליטית בתימן. כממשיכה של חזית השחרור הלאומית של תימן, המפלגה הייתה מפגלת השלטון בדרום תימן עד לאיחוד תימן בשנת 1990. במקור מרקסיסטית – לניניסטית, המפלגה התפתחה בהדרגה למפלגת אופוזיציה סוציאליסטית דמוקרטית בתימן המאוחדת בימינו.
היסטוריה > דרום תימן

המפלגה הוקמה על ידי עבדול פתח איסמעיל בשנת 1978 בעקבות תהליך איחוד של מספר קבוצות מהפכניות תימניות בדרום ובצפון תימן. ליבת ה-YSP הגיעה מארגון החזית הלאומית הפוליטית המאוחדת - עצמה תוצאה של מיזוג שלוש מפלגות; החזית הלאומית לשחרור דרום תימן הכבושה (NLF), מפלגת האיחוד העממי הדמוקרטי (מרקסיסטית) ומפלגת הוונגארד הפופולרית. (מפלגת בטיסטית (אנ') שמאלנית), וממפלגת האחדות העממית התימנית בצפון תימן - היא עצמה תוצאה של מיזוג חמישה ארגוני שמאל, כלומר המפלגה הדמוקרטית המהפכנית בתימן, מפלגת הוונגארד הפופולרית בצפון תימן, ארגון נגדי המהפכה התימנית, האיחוד הדמוקרטי העממי ומפלגת העבודה. המפלגה המשפטית היחידה במדינה, היא זכתה בכל 111 המושבים בבחירות לפרלמנט בדצמבר 1978.
בשלטון, ה-YSP הוכה על ידי חטיבות פנימיות. בשנת 1980 הוחלף איסמעיל כנשיא דרום תימן על ידי עלי נסיר מוחמד, שהיה מנהיג מתון ופיוס יותר בהשוואה לשמאלנות הפרו-סובייטית של איסמעיל. הוא ביקש לשפר את היחסים עם שכנותיה הערביות של דרום תימן והמערב. הסכסוך בין שני הפלגים הוביל למלחמת האזרחים בדרום תימן בשנת 1986 שהובילה למותו של עבדול פתאח איסמעיל, אף שבעל בריתו עלי סאלם אל בייד השתלט על המפלגה, בעוד שהיידר אבו בכר אל-אטאס המתון יותר הפך לנשיא. אל-בייד ואל-אטאס היו תופסים תפקידים בממשלת תימן המאוחדת עד מלחמת האזרחים ב-1994. בחירות לפרלמנט התקיימו באוקטובר 1986, ואף על פי שה-YSP נותרה המפלגה החוקית היחידה, מועמדים עצמאיים הורשו להתמודד בבחירות וזכו ב-40 מתוך 111 המושבים, כאשר ה-YSP זכה ב-71 האחרים.
דגל המפלגה הסוציאליסטית התימנית הופיע בשברון של דגל דרום תימן.
היסטוריה > תימן המאוחדת

לאחר שהמפלגה שרדה את המהפכים והסכסוכים האזרחיים בתימן, קריסת ברית המועצות ומשבר הסוציאליזם הבינלאומי, הייתה ה-YSP המכריעה בהשגת אחדות תימנית והקמתה של דמוקרטיה רב-מפלגתית ברפובליקה של תימן במאי 1990. בבחירות הפרלמנטריות הראשונות בתימן המאוחדת בשנת 1993, ה-YSP זכה ב-56 מתוך 301 המושבים, וסיים במקום השלישי אחרי הקונגרס העממי הכללי (GPC) ואל-איסלה. שלוש המפלגות הקימו לאחר מכן ממשלה קואליציונית.
בעקבות מלחמת האזרחים בשנת 1994 הוחרמו תשתיות המפלגה ומשאביה על ידי ממשלת ה-GPC וחבריה וחבריה הועברו באופן קבוע למעצרים ועינויים לא מוצדקים. היא החרימה את הבחירות לפרלמנט ב-1997, ולא הצליחה למנות מועמד לבחירות לנשיאות 1999, מכיוון שמועמד פוטנציאלי נדרש לגיבוי של 31 חברי פרלמנט. בשנת 2002 הייתה זו אחת מחמש מפלגות שהקימו את ברית האופוזיציה של הצדדים המפגשים המשותפים. היא חזרה להתמודד בבחירות לפרלמנט בשנת 2003, היא קיבלה רק 3.8% מהקולות העממיים וזכתה בשמונה מושבים.
הצדדים המפגשים המשותפים מינו את פייסל בין שמלאן כמועמדם לבחירות לנשיאות בשנת 2006. עם זאת, הוא הובס על ידי הנשיא המכהן עלי עבדאללה סאלח מ-GPC.
אידאולוגיה

הדעות העיקריות המהוות את המפלגה המורכבת של ה-YSP הם לאומיות פאן-ערבית, מרקסיזם ומגמות סוציאל-דמוקרטיות.
מזכירות כלליות

עבדול פתח איסמעיל (1978–1980)
עלי נסיר מוחמד (1980–1986)
עלי סאלם אל בייד (1986–1994)
עלי סאלח עובאד (מוקבל) (1994-2005)
יאסין סעיד נומן (2005–2015)
עבדולרהם אל-סקאף (2015–הווה)
הערות שוליים

1 2  Victoria Clark (2010) Yemen: Dancing on the Heads of Snakes, Yale University Press
↑  Ahmed, Mohammed Ghaleb (29 בנובמבר 2012). "عضو المكتب السياسي للحزب الاشتراكي محمد غالب أحمد ل"26سبتمبر":الثلاثون من نوفمبر1967حققه تلاحم وكفاح وتضحيات المناضلين من كل اليمن" [Letter from Politburo member Mohammed Ghaleb Ahmed to "26th September" Newspaper on achievements of 30th November 1967.]. 26 September (בערבית). אורכב מ-המקור ב-3 בדצמבר 2012. {{cite web}}:  (עזרה)
1 2  Robert D. Burrowes (2010) Historical Dictionary of Yemen, Rowman & Littlefield, p450
↑  The Yemeni Socialist Party Issues its first Statement New Yemen, 3 July 2012
| --- | --- |
בקרת זהויות :  NLI: 987007257106305171  GND: 1230419-0  ISNI: 0000 0001 1015 540X  LCCN: n81029479  VIAF: 147112440   WorldCat (עם VIAF): 147112440
המשוטטים

| --- | --- |

קבוצת המשוטטים של קתרין פרייד, כפי שהופיעה על עטיפת החוברת Marauders Vol.2 #1 מאפריל 2022, אמנות מאת קאיל נגו.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  קבוצתו של מיסטר סיניסטר: Uncanny X-Men #210 (אוקטובר 1986) קבוצתה של קתרין פרייד: Marauders Vol.1 #1 (אוקטובר 2019)
 יוצרים:  כריס קלרמונט, ג'ון רומיטה הבן (מקורית) ג'רי דוגן, מתיאו לולי (חדשה)
 מידע
 סטטוס:  לא פעיל (קבוצה מקורית), פעיל (קבוצה חדשה)
 חברוּת בקבוצה:  קבוצה חדשה: קתרין פרייד/המלכה האדומה, אורורה, בישופ, דאקן, פסיילוק, קסנדרה נובה, סומנוס, טמפו
 חברוּּת לשעבר בקבוצה:  מיסטר סיניסטר, אייסמן, גמביט, סטורם, מיסטיק, סייברטות', ליידי מאסטרמיינד, פיירו, אומגה סנטינל, סאנפייר, המשוכפל, כימרה, מאליס, ארקלייט, הארפון, פריזם, המעלים, ריפטייד, סקראמבלר, ורטיגו, בלוקבאסטר, ורטיגו, ארייס, אזימות', קודה
 דמויות קשורות
 אויבים:  אקס-מן 
 
המשוטטים (באנגלית: Marauders) היא קבוצה בדיונית המופיעה בחוברות הקומיקס אקס-מן ביקום מארוול קומיקס. הקבוצה המקורית הופיעה לראשונה בחוברת Uncanny X-Men #210 מאוקטובר 1986, והיא נוצרה בידי הכותב כריס קלרמונט והמאייר ג'ון רומיטה הבן.
קבוצת המשוטטים המקורית הייתה קבוצה נבלי-על מוטאנטים שנאספו יחדיו תחת הנהגתו של מיסטר סיניסטר, יריבם הוותיק של חבורת האקס-מן. בהיותם מתנקשים, משימתם הבלעדית היא רציחתם של מוטאנטים אחרים, וחברי הקבוצה מתפקדים ככוח קומנדו כדי לבצע רציחות המוניות. הם הופיעו לראשונה בקשת הסיפור "אקס-מן: טבח המוטאנטים", והם האחראים לשחיטתם של רבים מקהילת המוטאנטים שחיים מתחת לעיר מנהטן ואשר ידועים כקבוצת המורלוקים התת-קרקעית. מבין אויביהם נמנו האקס-מן, אקס פקטור, המורלוקים, המטהרים, קייבל ומדלין פריור, והם התפרקו באופן הדרגתי עד למות רוב חברי הקבוצה.
כחלק מההרצה המחודשת שנעשתה לכותרי האקס-מן באוקטובר 2019, החלה הרצתה של סדרת "משוטטים" חדשה, הפעם כקבוצת גיבורי-על. כאשר האי קרקואה נעשה למקום מפלט לאומת המוטאנטים, גילתה קתרין פרייד כי מדינות שונות בעולם מונעות מאזרחיהן המוטאנטים לצאת מגבולות המדינה ולהגיע לאי. אחרי שחילצה את אייסמן מתקרית דומה ברוסיה, היא הקימה צוות שנועד לחלץ את אותם המוטאנטים לקרקואה ופועל בשם "המשוטטים" כדי להימנע מתקריות דיפלומטיות ולנקות את האקס-מן מאחריות על מעשיהם.
קבוצת המשוטטים המקורית של מיסטר סיניסטר, כפי שהופיעה בחוברת X-Men: Messiah Complex #1 מדצמבר 2007, אמנות מאת סימון ביאנצ'י.
הארמייה ה-40 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1946 (כ־5 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-40 (ברוסית: армия ‏я‏-40) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה באוגוסט 1941 על בסיס היחידות של החזית הדרום-מערבית. היעד של הארמייה היה לתמוך ביתר היחידות של החזית שכותרו על ידי ורמאכט. יחידות הארמייה החלו בקרבות על הקו ההגנה על הגדה המזרחית של הדנייפר. לקראת 15 בספטמבר רוב היחידות של החזית כותרו, מפקדת החזית חוסלה כולל מפקד החזית. יחידות הארמייה ה-40 הצליחו לשגת והמשיכו בקרבות מגננה. בדצמבר 1941 הם קיבלו פקודה להתחיל במתקפת נגד לכיוון העיר קורסק. למרות הצלחות נקודתיות היעד למומש. בהמשך יחידות הארמייה לחמו בגזרת העיר וורונז'.
בסוף 1943 הארמייה נכללה ביחידות של החזית האוקראינית הראשונה. היא השתתפה בקרב דנייפר, קרב קורסון-צ'רקאסי, מבצע יאשי-קישינב, מצור על בודפשט, קרב פראג.
לאחר סיום הלחימה הועברה היחידה למחוז הצבאי של אודסה, בקיץ 1946 הארמייה ה-40 פורקה.
מפקדים

קוזמה פודלאס (אוגוסט 1941 - מרץ 1942)
מיכאיל פרסגוב (מרץ 1942 - יולי 1942)
מרקיאן פופוב (יולי 1942 - אוקטובר 1942)
קיריל מוסקלנקו (אוקטובר 1942 - אוקטובר 1943)
פיליפ ז'מצ'נקו (אוקטובר 1943 - מאי 1945)
ולדימיר קולפאקצ'י (סוף 1945 - מאי 1946)
ה'תרמ"ב

יהודי תימני בירושלים, סוף המאה ה-19.
ה'תרמ"ב (5,642) ובקיצור תרמ"ב – היא שנה עברית  אשר החלה ביום א' בתשרי, אור ל-24 בספטמבר 1881, והסתיימה ביום כ"ט באלול, 13 בספטמבר 1882.
המולד של תשרי חל ביום שישי, 18 שעות ו-494 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנת שמיטה, ושנת 18 במחזור העיבור ה-297. תקופת ניסן שבשנה זו היא תחילת שנת 14 (סימנה ידלוז) במחזור השמש ה-202.
שנה זו היא שנת 1,813 לחורבן הבית, ושנת 2,193 לשטרות.
בשנה זו החלה העלייה הראשונה.